CELEX: 32015R1715
Language: bg
Date: 2015-09-22 00:00:00
Title: Регламент (ЕС) 2015/1715 на Комисията от 22 септември 2015 година за забрана на улова на норвежки омар във функционална единица 16 от подзона VII на ICES от страна на кораби под флага на Ирландия

26.9.2015   
            
            
               BG
            
            
               Официален вестник на Европейския съюз
            
            
               L 251/7
            
         РЕГЛАМЕНТ (ЕС) 2015/1715 НА КОМИСИЯТА
   от 22 септември 2015 година
   за забрана на улова на норвежки омар във функционална единица 16 от подзона VII на ICES от страна на кораби под флага на Ирландия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
   като има предвид, че:
   
               (1)
            
            
               С Регламент (ЕС) № 2015/104 (2) на Съвета се определят квотите за 2015 година.
            
         
               (2)
            
            
               Според получената от Комисията информация корабите, плаващи под флага на посочената в приложението към настоящия регламент държава членка или регистрирани в нея, са изчерпали отпуснатата им за 2015 г. квота за улов на посочения в същото приложение рибен запас.
            
         
               (3)
            
            
               Следователно е необходимо да се забрани риболовната дейност за посочения рибен запас,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Квотата за риболов на посочения в приложението към настоящия регламент рибен запас, отпусната за 2015 г. на определената в същото приложение държава членка, се счита за изчерпана към датата, посочена в същото приложение.
   Член 2
   Забрани
   Забранява се риболовната дейност за посочения в приложението към настоящия регламент рибен запас от страна на кораби, плаващи под флага на посочената в същото приложение държава членка или регистрирани в нея, считано от указаната в приложението дата. По-специално се забраняват задържането на борда, преместването, трансбордирането или разтоварването на суша на риба от този запас, уловена от горепосочените плавателни съдове след тази дата.
   Член 3
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 септември 2015 година.
      
         
            За Комисията,
         
         
            от името на председателя,
         
         João AGUIAR MACHADO
         
            Генерален директор на генерална дирекция „Морско дело и рибарство“
         
      
   
   
      (1)  ОВ L 343, 22.12.2009 г., стр. 1.
   
      (2)  Регламент (ЕС) 2015/104 на Съвета от 19 януари 2015 г. за определяне за 2015 г. на възможностите за риболов на определени рибни запаси и групи от рибни запаси, приложими във водите на Съюза и за корабите на Съюза в някои води извън Съюза, за изменение на Регламент (ЕС) № 43/2014 и за отмяна на Регламент (ЕС) № 779/2014 (ОВ L 22, 28.1.2015 г., стр. 1).
   
      ПРИЛОЖЕНИЕ
      
                  №
               
               
                  42/TQ104
               
            
                  Държава членка
               
               
                  Ирландия
               
            
                  Запас
               
               
                  NEP/*07U16
               
            
                  Вид
               
               
                  Норвежки омар (Nephrops norvegicus)
               
            
                  Зона
               
               
                  Функционална единица 16 от подзона VII на ICES
               
            
                  Дата на въвеждане на забраната
               
               
                  1.9.2015 г.